Vychovaní vlkmi

Vychovaní vlkmi () je americký dramatický seriál vytvorený Aaronom Guzikowskim, ktorý mal premiéru 3. septembra 2020 na HBO Max. Prvé dve časti režíroval Ridley Scott, ktorý je aj výkonným producentom. Krátko po jeho premiére, 17. septembra 2020, bolo oznámené, že bude nakrútená druhá séria, tá mala premiéru 3. februára 2022.

 Dej 

Seriál sleduje dvoch androidov, Otca a Matku, ktorých úlohou je vychovávať ľudské deti na planéte Kepler-22b po tom, čo bola Zem zničená veľkou vojnou. Keď začnú náboženské rozdiely ohrozovať súdržnosť rozrastajúcej sa kolónie ľudí, androidi zistia, že ovládať ľudskú vieru je zradná a náročná úloha.

 Obsadenie 
 Hlavné postavy 
 Amanda Collinová ako Matka / Lamia, mocná vojnová androidka známa ako nekromantka, preprogramovaná na výchovu ľudských detí na panenskej planéte Kepler-22b, aby založila ateistickú kolóniu
 Abubakar Salim ako Otec, služobný android preprogramovaný na ochranu a podporu detí kolónie
 Winta McGrath ako Campion, najmladší a jediný preživší zo šiestich detí narodených z embryí, ktoré na Kepler-22b priniesli Matka a Otec
 Niamh Algar ako Mary / Sue, ateistická vojačka / medička a Calebova partnerka. Sienna Guilloryová stvárňuje Mary s jej pravou tvárou.
 Travis Fimmel ako Caleb / Marcus, ateistický vojak a Maryin partner. Jack Hawkins stvárňuje Caleba s jeho pravou tvárou.
 Jordan Loughranová ako Tempest, prežila mithraickú misiu
 Felix Jamieson ako Paul, biologický syn Marcusa a Sue, ktorého vychovávali Caleb a Mary ako svoje vlastné dieťa
 Ethan Hazzard ako Hunter, jeden z mladých dospelých, ktorí prežili Archu
 Aasiya Shah ako Holly, jedno z preživších detí Archy
 Ivy Wong ako Vita, jedno z preživších detí Archy
 Matias Varela ako Lucius, lojálny mithraický vojak, ktorý prežil haváriu Archy
 Peter Christoffersen ako Cleaver (druhá séria)
 Selina Jones ako Babička (druhá séria)
 Morgan Santo ako Vrille (druhá séria)
 James Harkness ako Tamerlane (druhá séria)
 Kim Engelbrecht ako Decima (druhá séria)
 Jennifer Saayeng ako Nerva (druhá séria)

 Vedľajšie postavy 
 Cosmo Jarvis ako Campion Sturges, bývalý mithraický vedec, ktorý zmenil svoju vieru, bojoval za ateistov a stvoril Matku. Je menovec jedného z detí kolónie.
 Susan Danford ako Justina
 Loulou Taylor ako Cassia
 Brendan Sean Murray / Adrian Schiller / Danie Janse Van Rensburg ako Otho (prvá séria)

 Hosťujúce postavy 
 Steve Wall ako Ambrose

 Série 
 Séria Časti Pôvodne vysielané Stanica Premiéra série Finále série  1 10 3. september 2020 1. október 2020 HBO Max  2 8 3. február 2022 2022

 Časti 
 1. séria (2020) 
 № # Názov Názov Réžia Scenár Premiéra

 2. séria (2022) 
 № # Názov Réžia Scenár Premiéra

 Produkcia 
 Výroba 
8. októbra 2018 bolo oznámené, že stanica TNT dala produkcii seriálovú objednávku. Výkonnými producentmi seriálu sa stali Ridley Scott, Aaron Guzikowski, David W. Zucker, Jordan Sheehan, Adam Kolbrenner a Robyn Meisinger. Scott mal tiež režírovať prvé dve epizódy podľa Guzikowského scenárov. Produkčne sa na seriáli podieľajú Scott Free Productions, Studio T a Madhouse Entertainment. 29. októbra 2019 bolo oznámené, že seriál sa presúva na streamovaciu službu HBO Max od WarnerMedia. Seriál sa natáčal v oblasti Západné Kapsko, konkrétne v Somerset West, Stellenbosch a Kapskom Meste v Južnej Afrike. 17. septembra 2020 HBO Max obnovil seriál na druhú sériu, ktorá sa vyrábala aj v Južnej Afrike. 8. marca 2021 herec Abubakar Salim oznámil, že natáčanie práve prebieha. Jennifer Saayeng, ktorá hrá Nervu v druhej sérii, oznámila na Instagrame, že natáčanie sa skončilo 15. augusta 2021.

 Kásting 
V januári 2019 bolo oznámené, že do hlavných úloh boli obsadení Travis Fimmel, Amanda Collinová, Abubakar Salim, Winta McGrath, Niamh Algar, Felix Jamieson, Ethan Hazzard, Jordan Loughranová, Aasiya Shah a Ivy Wong. V marci 2019 bol Matias Varela obsadený do hlavnej úlohe. 20. mája 2021 sa k obsadeniu pripojili Peter Christoffersen, Selina Jones, Morgan Santo, James Harkness, Kim Engelbrecht a Jennifer Saayeng v hlavných úlohách pre druhú sériu.

 Podcast 
26. augusta 2020 bol ohlásený oficiálny sprievodný podcast z produkcie iHeartRadio s premiérou prvej epizódy 3. septembra 2020, súčasne so spustením seriálu. V podcaste vystupuje Aaron Guzikowski a pozýva „inovátorov z oblasti vedy a techniky, aby diskutovali o najfascinujúcejších otázkach seriálu“.

 Referencie 

 Zdroj 


 Externé odkazy 
  na HBO Max

 Vychovaní vlkmi na Kinobox.cz
 Vychovaní vlkmi na SerialZone

 Vychovaní vlkmi: Podcast na Apple Podcasts

Kategória:Televízne seriály USA
Kategória:Vedecko-fantastické televízne seriály
Kategória:Dramatické televízne seriály
Kategória:Televízne seriály z roku 2020
Kategória:Televízne seriály HBO